CELEX: 62018CN0576
Language: lt
Date: 2018-09-12 00:00:00
Title: Byla C-576/18: 2018 m. rugsėjo 12 d. pareikštas ieškinys byloje Europos Komisija / Italijos Respublika

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/24
            
         
      2018 m. rugsėjo 12 d. pareikštas ieškinys byloje Europos Komisija / Italijos Respublika
      
      (Byla C-576/18)
      (2018/C 399/33)
      Proceso kalba: italų
      
         Šalys
      
      
         Ieškovė: Europos Komisija, atstovaujama B. Stromsky, D. Recchia
      
         Atsakovė: Italijos Respublika
      
         Ieškovės reikalavimai
      
      Ieškovė Teisingumo Teismo prašo:
      
                  —
               
               
                  pripažinti, kad nesiėmusi visų priemonių, būtinų įvykdyti 2012 m. kovo 29 d. Teisingumo Teismo sprendimą byloje C-243/10 dėl pagalbos, kuri pripažinta neteisėta ir nesuderinama su bendrąja rinka, kaip tai suprantama pagal 2008 m. liepos 2 d. Komisijos sprendimą 2008/854/EB (1), susigrąžinimo iš jos gavėjų, Italijos Respublika neįvykdė įsipareigojimų pagal minėtą sprendimą ir SESV 260 straipsnį;
               
            
                  —
               
               
                  priteisti iš Italijos Respublikos pervesti Komisijai fiksuoto dydžio sumą, apskaičiuojamą 13 892 EUR per diem sumą padauginus iš dienų, per kurias pažeidimas nepašalintas, skaičiaus ir ne mažesnę kaip 8 715 000 EUR, skaičiuojant nuo sprendimo byloje C-243/10 paskelbimo dienos iki sprendimo šioje byloje paskelbimo dienos;
               
            
                  —
               
               
                  priteisti iš Italijos Respublikos pervesti Komisijai kas pusmetį mokamą Komisijos nustatyto dydžio baudą, siekiančią 126 840 EUR už kiekvieną dieną ir pradedamą skaičiuoti nuo pusmečio, kuris prasidės po sprendimo šioje byloje priėmimo dienos;
               
            
                  —
               
               
                  priteisti iš Italijos Respublikos bylinėjimosi išlaidas.
               
            
         Ieškinio pagrindai ir pagrindiniai argumentai
      
      2008 m. liepos 2 d. Komisijos sprendimu 2008/854/EB dėl pagalbos schemos viešbučių sektoriui Sardinijoje (1998 m. regionų įstatymas Nr. 9 – neteisėtas pagalbos N 272/98 taikymas), paskelbtu 2008 m. lapkričio 13 d.
            Europos Sąjungos oficialiajame leidinyje L 302, Komisija pripažino aptariamą Italijos suteiktą valstybės pagalbą neteisėta ir nesuderinama su vidaus rinka ir nurodė ją susigrąžinti.
      2012 m. kovo 29 d. sprendimu byloje C-243/10 Komisija / Italija Teisingumo Teismas pripažino, kad Italija neįvykdė įsipareigojimų pagal tą sprendimą, nes per nustatytą terminą nesiėmė priemonių, būtinų užtikrinti pagal tame sprendime nurodytą schemą suteiktos pagalbos susigrąžinimą iš jos gavėjų.
      Praėjus daugiau nei šešeriems metams nuo minėto Teisingumo Teismo sprendimo paskelbimo, nepaisant daugybės Italijos vyriausybei pateiktų Komisijos reikalavimų, didžioji aptariamos pagalbos dalis dar nėra susigrąžinta. Šiuo klausimu pateikti Italijos vyriausybės argumentai, be kita ko, susiję su nagrinėjamomis nacionalinėmis bylomis, nėra tinkamas tokio nevykdymo pateisinimas. Vadinasi, šio ieškinio pateikimo dieną Italija dar nėra susigrąžinusi visos pagalbos ir todėl nėra visiškai įvykdžiusi Teisingumo Teismo sprendimo byloje C-243/10.
      Todėl Komisija prašo Teisingumo Teismo pripažinti, kad Italija pažeidė SESV 260 straipsnį ir siūlo priteisti iš Italijos nustatyto dydžio sumą ir skirti jai kas pusmetį mokėtiną baudą, kol bus visiškai įvykdytas sprendimas byloje C-243/10.
      
         (1)  2008 m. liepos 2 d. Komisijos sprendimas dėl pagalbos schemos 1998 m. regionų įstatymas Nr. 9 – neteisėtas pagalbos N 272/98 taikymas (C 1/04 (ex NN 158/03 ir CP 15/2003)) (OL L 302, 2008, p. 9).